आंगनबाड़ी सेविकाओं ने निकाली रैली
बोकारो | स्वच्छतापखवाड़ा के तहत सोमवार को आंगनबाड़ी सेविकाओं ने रैली निकाली। रैली डीसी कार्यालय होते हुए विभिन्न मोहल्लों तक गई। रैली में आंगनबाड़ी पर्यवेक्षिकाएं भी शामिल थीं। वहीं रैली में शामिल सेविकाएं विभिन्न तख्तियों के माध्यम से स्लोगन लिखकर लोगों को संदेश दे रही थीं। साथ ही लोगों को शौचालय का निर्माण कर उसका उपयोग करने का नारा लगा रही थीं। रैली गुजरात कालोनी, भोजपुर कालोनी, इस्पात कालोनी सहित विभिन्न मोहल्लों में जागरूकता अभियान चलाकर पुन: सीडीपीओ कार्यालय पहुंची। मौके पर सीडीपीओ सुमन कुमारी, पर्यवेक्षिका कुमारी चेतना, नमिता कुमारी मुंडा, दमयंती प्रियंवदा, पूनम लकड़ा सहित दर्जनों सेविकाएं शामिल थीं।
hin_Deva hin_Deva